ਮੱਦੋਕੇ

ਮੱਦੋਕੇ ਭਾਰਤੀ ਪੰਜਾਬ ਦੇ ਮੋਗਾ ਜ਼ਿਲ੍ਹੇ ਦੇ ਬਲਾਕ ਮੋਗਾ-1 ਦਾ ਇੱਕ ਪਿੰਡ ਹੈ।http://pbplanning.gov.in/Districts/Moga-1.pdf ਇਹ ਮੋਗਾ ਤੋਂ 16 ਕਿ.ਮੀ. ਦੱਖਣ-ਪੂਰਬ ਦੀ ਦਿਸ਼ਾ ਵਿੱਚ ਸਥਿਤ ਹੈ। ਪਿੰਡ ਮੱਦੋਕੇ ਮੋਗਾ- ਬਰਨਾਲਾ ਰੋਡ ਤੋਂ 5 ਕਿਲੋਮੀਟਰ ਰੇਲਵੇ ਸਟੇਸ਼ਨ ਮਹਿਣਾ ਤੋਂ 8 ਕਿਲੋਮੀਟਰ ਅਤੇ ਜਗਰਾਉਂ ਤੋਂ 13 ਕਿਲੋਮੀਟਰ ਦੀ ਦੂਰੀ ਤੇ ਸਥਿੱਤ ਹੈ ਅਤੇ ਅਜੀਤਵਾਲ ਤੋਂ 7 ਕਿਲੋਮੀਟਰ ਦੂਰ ਹੈ।

 ਇਤਿਹਾਸਕ ਪਿਛੋਕੜ ਅਤੇ ਮਹੱਤਤਾ 
ਮੱਦੋਕੇ ਪਿੰਡ ਕੋਈ 350 ਸਾਲ ਪੁਰਾਣਾ ਹੈ। ਇਸ ਪਿੰਡ ਦੇ ਸੰਸਥਾਪਕ ਸੰਤ ਮਾਧੋ ਦਾਸ ਸਨ। ਇਸ ਜਗ੍ਹਾ ਪਹਿਲੇ ਸੰਘਣੀ ਝਿੜੀ ਸੀ ਜਿਸ ਵਿੱਚ ਸੰਤ ਤਪ ਕਰਿਆ ਕਰਦੇ ਸਨ। ਉਹ ਗੁਰੂ ਹਰਗੋਬਿੰਦ ਸਾਹਿਬ ਦੇ ਭਗਤ ਸਨ ਤੇ ਉਹਨਾਂ ਦੀ ਯਾਦ ਵਿੱਚ ਸਿਮਰਨ ਕਰਦੇ ਰਹਿੰਦੇ ਸਨ। ਉਹਨਾਂ ਕਰਕੇ ਇਸ ਪਿੰਡ ਦਾ ਨਾਮ ਮਾਧੋਕੇ ਪੈ ਗਿਆ ਅਤੇ ਜੋ 1947 ਵਿੱਚ ਲਹੌਰ ਸ਼ਹਿਰ ਦੇ ਸਰਕਾਰੀ ਕਾਗਜਾਂ ਵਿੱਚ ਦਰਜ ਹੈ। ਬਾਅਦ ਵਿੱਚ ਮੱਦੋਕੇ ਮਸ਼ਹੂਰ ਹੋ ਗਿਆ।

ਗੁਰੂ ਹਰਗੋਬਿੰਦ ਸਾਹਿਬ ਇਸ ਪਿੰਡ ਵਿੱਚ 18 ਸਾਉਂਣ 1688 ਬਿਕਰਮੀ ਵਿੱਚ ਆਏ ਸਨ। ਇੱਥੇ ਗੁਰੂ ਹਰਿਗੋਬਿੰਦ ਸਾਹਿਬ ਦੋ ਵਾਰ ਆਏ ਸਨ - ਇੱਕ ਵਾਰ ਨਾਨਕ ਮੱਤੇ ਤੋਂ ਡਰੌਲੀ ਜਾਣ ਵੇਲੇ ਅਤੇ ਦੂਜੀ ਵਾਰ ਮੇਹਰਾਜ ਦੇ ਯੁੱਧ ਤੋਂ ਬਾਦ। ਇਸ ਪਿੰਡ ਨੂੰ ਉੱਨਤ ਕਰਨ ਵਿੱਚ ਢੁੱਡੀਕੇ ਦੇ ਇੱਕ ਪ੍ਰਉਪਕਾਰੀ ਵਿਅਕਤੀ ਧਰਮ ਸਿੰਘ ਦਾ ਵਿਸ਼ੇਸ਼ ਉਪਰਾਲਾ ਹੈ। ਮੱਦੋਕੇ ਦਾ ਇਤਿਹਾਸਕ ਸਰੋਵਰ ਕੱਚਾ ਸੀ ਅਤੇ ਗੁਰੂ ਜੀ ਦੀ ਯਾਦ ਵਿੱਚ ਕੇਵਲ ਇੱਕ ਥੜਾ ਹੀ ਬਣਿਆ ਹੋਇਆ ਸੀ ਜਿਸ ਨੂੰ ਮਹਾਰਾਜਾ ਰਣਜੀਤ ਸਿੰਘ ਦੇ ਸਮੇਂ ਚੂਹੜਚੱਕ ਪਿੰਡ ਦੇ ਸ੍ਰ. ਸੁਹੇਲ ਸਿੰਘ ਨੇ ਪੱਕ ਤੌਰ ਤੇ ਮੰਜੀ ਸਾਹਿਬ ਗੁਰੂਸਰ ਮੱਦੋਕੇ (ਪੰਜ ਮੰਜ਼ਿਲਾ ਇਮਾਰਤ।)ਦੇ ਰੂਪ ਵਿੱਚ ਉਸਾਰਿਆ। ਇਥੇ ਸਰੋਵਰ 1926 ਵਿੱਚ ਤਿਆਰ ਹੋਇਆ ਜਿਥੇ ਮਾਘੀ ਸਮੇਂ ਜੋੜਮੇਲਾ ਲਗਦਾ ਸੀ ਤੇ ਉਸੇ ਸਮੇਂ ਤੋਂ ਹੀ 18 ਸਾਉਣ ਦੇ ਵਾਰਸ਼ਿਕ ਸਮਾਗਮ ਦੀ ਵੀ ਸ਼ੁਰੂਆਤ ਹੋ ਗਈ।

http://punjabipedia.org/topic.aspx?txt=%E0%A8%AE%E0%A9%B1%E0%A8%A6%E0%A9%8B%E0%A8%95%E0%A9%87 

ਹਵਾਲੇ

ਸ਼੍ਰੇਣੀ:ਮੋਗਾ ਜ਼ਿਲ੍ਹੇ ਦੇ ਪਿੰਡ